[{"text_idx": "#000002", "text": "C\u0302iu ludanto ricevas unu \u201cBastiono/Fortikaj\u0302o\u201d-karton. Metu la du \u201cPonto\u201d-kartojn en la ludejon."}, {"text_idx": "#000003", "text": "Antau\u0306 ekludi je Clash of Decks (Stak-Batalon), elektu la ludarang\u0302on kaj ludmanieron, kiun vi deziras."}, {"text_idx": "#000006", "text": "ANTAU\u0306KONSTRUITA:Ni rekomendas al vi tiun ludarang\u0302on por viaj unuaj ludadoj. C\u0302iu ludanto elektas unu el la kvar antau\u0306konstruitaj kartstakoj. Se vi ludas je la Unuopa maniero, la kartoj de la tri aliaj kartstakoj konstituas la kartstakon de la Artefarita Intelegento. Por la Antau\u0306konstruita ludarang\u0302o, vi bezonas nur unu ekzempleron de la Starta Ilaro (Starter Kit). Jen la listo de la 4 antau\u0306konstruitaj kartstakoj:"}, {"text_idx": "#000007", "text": "DISELEKTADA:Ni rekomendas al vi la Diselektadan ludarang\u0302on post, kiam vi estos provinta c\u0302iujn antau\u0306konstuitajn kartstakojn. En tiu ludarang\u0302o, la ludantoj elektas kartojn el unu komuna kartstako por konstrui al si manumon de 8 unikaj kartoj. Miksu c\u0302iujn kartojn kaj faru el ili unu kartremizon. Tiam malkas\u0302u la 4 unuajn kartojn de la supro de tiu kartremizo. Unue, la Ludanto A elektas unu karton el la 4 kartoj disponeblaj. Poste, la Ludanto B elektas 2 kartojn el la 3 disponeblaj. Fine, la Ludanto A ricevas la restantan karton. Refaru la saman sinsekvon, sed c\u0302i-foje la Ludanto B elektas la unuan karton. Refaru tiun sinsekvon g\u0302is, kiam c\u0302iu ludanto havas 8 kartojn je sia dispono enmane. Por la Diselektada ludarang\u0302o, vi bezonas nur unu ekzempleron de la Starta Ilaro (Starter Kit)."}, {"text_idx": "#000008", "text": "KONSTRUITA:La Konstruita ludarang\u0302o estas por spertuloj, kiuj perfekte regas la ludmekanismojn, kaj ankau\u0306 la sinergiojn de la specialaj kapabloj. Antau\u0306 ekludi, la ludantoj konstruas sian propran kartstakon elektante 10 kartojn el c\u0302iuj kartoj de la ludo. Unue, la ludanto A malkas\u0302as la 10 kartojn de sia kartstako kun la videbla flanko supre kaj la ludanto B elektas el ili unu karton, kiu estas forigita de ties kartstako por la tuta ludado. Poste la ludanto B malkas\u0302as la 10 kartojn de sia kartstako kun la videbla flanko supre kaj la ludanto A elektas el ili unu karton, kiu estas forigita de ties kartstako por la tuta ludado. Tiam la ludanto A elektas unu duan karton el la 9 ceteraj en la kartstako de la ludanto B, g\u0302i estas forigita de ties kartstako por la tuta ludado. Fine, la ludanto B elektas unu duan karton el la 9 ceteraj en la kartstako de la ludanto A, g\u0302i estas forigita de ties kartstako por la tuta ludado. Post kiam du kartoj estas forigitaj el c\u0302iu kartstako, c\u0302iu ludanto posedas kartstakon el 8 kartoj. Por la Konstruita ludarang\u0302o, c\u0302iu ludanto bezonas unu apartan ekzempleron de la Starta Ilaro (Starter Kit)."}, {"text_idx": "#000012", "text": "La ludanto gajnas po unu Manao por c\u0302iu karto en sia mano (inkluzive de la \u201cBastiono/Fortikaj\u0302o\u201d-karto). Manao estas uzata por pagi la koston de kartoj. La ludanto povas uzi g\u0302in dum la dua fazo."}, {"text_idx": "#000013", "text": "La ludanto povas eldoni la Manaon gajnitan dum la unua fazo por ludi kartojn el sia mano. Ludanto povas ludi nur la kvar plej maldekstrajn kartojn en sia mano (ignorante la \u201cbastiono/Fortikaj\u0302o\u201d-karton)."}, {"text_idx": "#000014", "text": "La Manaa kosto de karto estas indikata en sia supra maldekstra angulo. Manao kiu ne estas eldonata dum vico malaperas. Ludanto ne povas eldoni pli da Manao ol ri gajnis dum la antau\u0306a fazo 1."}, {"text_idx": "#000015", "text": "La ludejo konsistas el du vicoj. Ludante la karton, la ludanto elektas en kiu vico ri metos g\u0302in."}, {"text_idx": "#000016", "text": "Ludantoj alvokas estaj\u0302ojn nur en siaj propraj medioj: Ludanto A metas sian karton maldekstre de la \u201cPonto\u201d-kartoj kaj ludanto B metas siajn kartojn dekstre de la \u201cPonto\u201d-kartoj. La kvanto de kartoj en vico ne havas limon. Oni metas alvokitan estaj\u0302on de sia mano en la ludejon. Oni metu g\u0302in en la elektitan vicon kun la bildo supren, malantau\u0306 la aliaj estaj\u0302oj kiuj jam estas en la ludo. La karto restas en la ludo dum g\u0302i ne estas detruata."}, {"text_idx": "#000017", "text": "Estaj\u0302o havas sanpoentojn kaj atakvaloron."}, {"text_idx": "#000018", "text": "Estaj\u0302o ne povas ataki dum la vico dum kiu g\u0302i eniras la ludon. C\u0302iu estaj\u0302o kiun ludanto regas damag\u0302as la kontrau\u0306an estaj\u0302on lau\u0306 sia atakvaloro. Estaj\u0302oj au\u0306tomate aktivig\u0302as lau\u0306 fiksa vicordo: Unue aktivig\u0302as la supra vico, de la estaj\u0302o plej longe for de la \u201cPonto\u201d al la plej proksima; poste la suba vico, de la estaj\u0302o plej longe for de la \u201cPonto\u201d al la plej proksima."}, {"text_idx": "#000019", "text": "Kiam estaj\u0302o suferas almenau\u0306 tiom same da damag\u0302o kiom g\u0302i havas sanpoentojn, la estaj\u0302o estas detruata. G\u0302i suferas la tutan damag\u0302on kau\u0306zata de la atako kaj estas reprenata plej dekstre en la manon de g\u0302ia posedanto."}, {"text_idx": "#000020", "text": "Tiam oni movu c\u0302iujn estaj\u0302ojn unu pozicion pli proksime al la \u201cPonto\u201d, por ke ili plenigu la spacon. Estaj\u0302oj regajnas sian sanpoentojn je la fino de la vico."}, {"text_idx": "#000021", "text": "Dum la atakado, estaj\u0302o damag\u0302as la plej proksiman kontrau\u0306an estaj\u0302on lau\u0306 sia atakvaloro. Se neniu kontrau\u0306a estaj\u0302o povas esti atakata, la estaj\u0302o rekte damag\u0302as la \u201cBastiono/Fortikaj\u0302o\u201d de la kontrau\u0306ulo."}, {"text_idx": "#000022", "text": "Kiam \u201cBastiono/Fortikaj\u0302o\u201d suferas damag\u0302on, s\u0302ovu g\u0302in tiom same da poziciojn dekstren en la mano."}, {"text_idx": "#000023", "text": "Kiam \u201cBastiono\u201d atingas la plej dekstran pozicion en la mano de ludanto, g\u0302i estas detruata. Turnu g\u0302in al g\u0302ia \u201cFortikaj\u0302o\u201d-flanko kaj remetu g\u0302in en la plej maldekstran pozicion de la mano. Aldona damag\u0302o direktata al la \u201cBastiono\u201d ne plufluas al la \u201cFortikaj\u0302o\u201d. Kiam \u201cFortikaj\u0302o\u201d atingas la plej dekstran pozicion en la mano de ludanto, tiu ludanto perdas la ludon."}, {"text_idx": "#000024", "text": "La ludo finig\u0302as tiam, kiam \u201cFortikaj\u0302o\u201d-karto atingas la plej dekstran pozicion en la mano de ludanto. Ties kontrau\u0306ulo venkas."}, {"text_idx": "#000025", "text": "Estaj\u0302oj estas metataj en la ludejon kaj restas tie g\u0302is ili detruig\u0302as."}, {"text_idx": "#000026", "text": "Sorc\u0302karto povas esti ludata dum la alvoka kaj ataka fazo. Sorc\u0302o povas celi ajnan estaj\u0302on. La efiko de sorc\u0302o estas aplikata tuj post kiam la karto estas ludata. Oni poste metu la sorc\u0302karton en la plej dekstran pozicion de sia mano."}, {"text_idx": "#000027", "text": "C\u0302i tiuj simboloj reprezentas la specialajn lertojn de kelkaj estaj\u0302oj. Oni konsideru c\u0302i tiujn specialajn lertojn nur kiam la estaj\u0302o estas en la ludejo."}, {"text_idx": "#000030", "text": "Kolero : Povas ataki kontrau\u0306ajn estaj\u0302ojn (ne la Bastiono/Fortikaj\u0302o) dum la vico en kiu g\u0302i eniras en la ludejon."}, {"text_idx": "#000031", "text": "Protekto : Malpliigas la damag\u0302on de la unua atako kiu celas c\u0302i tiun estaj\u0302on g\u0302is 0."}, {"text_idx": "#000032", "text": "Nerompebleco : Ne suferas efikojn au\u0306 damag\u0302on de sorc\u0302kartojn."}, {"text_idx": "#000033", "text": "Frenezo : C\u0302iun fojon kiam c\u0302i tiu estaj\u0302o atakas kaj detruas kontrau\u0306an estaj\u0302on, g\u0302i atakas denove."}, {"text_idx": "#000034", "text": "Sprinto : C\u0302iun fojon kiam c\u0302i tiu estaj\u0302o atakas, movu g\u0302in g\u0302is g\u0302i estas la estaj\u0302o plej proksima al la Ponto. C\u0302i tiun atakon, g\u0302i faras aldonan damag\u0302on +x, en kiu x egalas al la nombro de estaj\u0302oj preter kiuj g\u0302i movig\u0302is."}]